text: Sønderjyske måtte se sig slået af Skjern
  15 februar 2017 kl. 07.30
  Sønderjyskes håndboldherrer tabte tirsdag aften hjemme i Skansen i Sønderborg med 29-21 til Skjern - og halser fortsat bagefter i kampen om at nå slutspillet. Onsdag aften spiller KIF Kolding København mod THH Holstebro.
  Trods støtten fra et entusiastisk publikum i Skansen i Sønderborg formåede Sønderjyske kun i kampens første fjerdedel at skabe en lige kamp.
  I slutningen af første halvleg scorede Skjern syv gange på stribe og forvandlede 8-8 til en 15-8-føring, som ødelagde både stemning og optimisme hos sønderjyderne.
  Sønderjyske tabte med nederlaget endnu et skridt i kampen om at nå blandt de otte, der sikrer sig en plads i slutspillet og må foreløbig nøjes med 10.-pladsen med 16 point.
  KIF Kolding København, der på det seneste både har slået Skjern og spillet lige op med SC Magdeburg i EHF-cuppen,  møder TTH Holstebro i aften i Brøndby. Kampen kan følges på TV 2 Sport fra kl. 20.30.
  Skjern håndbold, kom, så og sejrede i Broager Sparekasse Skansen. SønderjyskE var hårdt ramt på ressourcerne og... https://t.co/GSsS3hoOFM
  
  